da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da en hbs_lat da da en da da fa da fa fa en en da da da hu da da sv da da da da da da da da fr da et da da da ru da da da ro da en da da da da da da da da da da da da it da da da da da da da da da da da da da sv da cs da da da da da da da da da da da da da da da da da da da da da da da da da en nb da nl da da da da da da da da da da da da da da da nb da it nb da es en da da da da sv pl en id da en ru da da da da da en da da da da sv fr en da da kw da da da pt sv fr en da da jbo da da da da sv fr en da da ru da da da da sv fr en da da en da da da en sv fr en da en en en da fa da fa es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Qlaira®, komb.? - Find information på Medicin.dk
Qlaira® bruges til behandling af
Qlaira® er et svangerskabsforebyggende middel. P-piller. Kombinationspræparat med gestagen (ikke klassificeret).
Qlaira® anvendes som svangerskabsforebyggende middel og til behandling af kraftig menstruationsblødning, der ikke skyldes sygdom i livmoderen, hos kvinder, der ønsker at anvende oral kontraception. Midlet indeholder to kvindelige kønshormoner, et østrogen og et gestagen. Midlet er af fire-fasetypen, dvs. der er forskellig hormonmængde i tabletterne i de fire faser.
Du begynder på 1. dag i en menstruation. Der tages 1 mørkegul tablet i døgnet de første 2 dage, derefter 1 mellemrød tablet i døgnet de næste 5 dage, de næste 17 dage tages 1 lysegul tablet i døgnet, hvorefter der tages 1 mørkerød tablet i døgnet i 2 dage. De sidste 2 dage tages 1 hvid tablet i døgnet.
Har man glemt at tage en tablet, skal man tage den, inden der er gået 12 timer og derefter fortsætte med tabletterne på det sædvanlige tidspunkt.
Går der mere end 12 timer, er metoden usikker.
Den sidst glemte tablet tages straks, eventuelt tages 2 tabletter samtidig.
Hvis der er mindre end 2 tabletter tilbage i pakningen, fortsættes med en ny, så snart den nuværende pakning er tom. Det vil sige, at der ikke skal holdes 2 dages pause med hvide tabletter som normalt.
Højst 10 ud af 100 personer får bivirkningen.
Blødning fra livmoderen, Udebleven menstruation, Brystsmerter, Brystspænding, Smertefulde menstruationer.
Blødning fra skeden, Sammentrækniger i livmoderen, Kraftig menstruation, Nedsat sexlyst, Svampeinfektion i skeden, Udflåd.
Hårtab, Hudkløe, Hududslæt, Øget svedtendens.
Forhøjet blodtryk, Hævelser pga. væskeophobning i kroppen, Hedeture.
Højst 1 ud af 1.000 personer får bivirkningen.
Blodprop i hjertet, Hjertebanken.
Betændelse i galdeblæren, Forstørret lever.
Problemer med brug af kontaktlinser.
Bristede cyster på æggestokkene.
Ændring i hudens følesans.
Aggressivitet, Angst, Koncentrationsbesvær, Nervøsitet, Rastløshed, Søvnforstyrrelser.
Gener fra urinvejene, Smerter i urinrøret.
Betændelse i skeden, Underlivsbetændelse, Gener i skeden, Menstruationsforstyrrelser, Mælkeflåd, Øget sexlyst.
Allergiske hudreaktioner, Områder med øget pigment ved udsættelse for sollys, Uønsket hårvækst hos kvinder.
Brystkræft, Godartede knuder i brystet, Kræft i livmoderen, Livmoderhalskræft.
Desuden er der rapporteret enkelte tilfælde af alvorlig bindevævssygdom (systemisk lupus erythematosus (SLE)), forværring af eksisterende betændelsessygdomme i tarmen og herpes hos kvinder, der anvender p-piller af kombinationstypen.
Hos særligt disponerede kvinder kan østrogener medføre allergisk hævelse i ansigtet samt mundhulen og strubehovedet.
Læs generelt om bivirkninger
Qlaira® bør ikke anvendes, hvis du tidligere har haft blodpropper (herunder forbigående blodprop i hjernen og hjertekrampe), hvis der er tilbøjelighed til disse sygdomme i din familie, eller hvis din læge vurderer, at du har en øget risiko for at få en blodprop.
Qlaira® må desuden ikke anvendes ved brystkræft eller kræft i livmoderen, ved migræne med aura, ved alvorlig diabetes og ved visse sygdomme i leveren.
Qlaira® må heller ikke anvendes ved svært forhøjet blodtryk eller ved arveligt betinget højt kolesterolindhold i blodet
Endvidere må midlet ikke anvendes, hvis man bløder fra skeden uden kendt årsag.
Hvis du har forhøjet blodtryk, store åreknuder eller betydelig  overvægt, er over 35 år og er storryger, stiger din risiko for blodpropper, når du anvender p-piller.
Midlet skal anvendes med forsigtighed ved migrænelignende hovedpine.
Hvis du har opkastning eller diarré, kan virkningen af p-piller svigte, og anden form for prævention må anvendes.
Man bør holde pause med p-piller inden en evt. større operation.
Brug af anden medicin
Det er vigtigt at informere lægen om alle de lægemidler, du tager.
Ritonavir og nevirapin (HIV-medicin), nogle epilepsimidler (fx phenytoin og carbamazepin), rifampicin (tuberkulosemiddel), rifabutin (antibiotikum), bosentan (middel mod forhøjet blodtryk i lungerne), modafinil (middel mod narkolepsi), visse aknemidler (isotretinoin) og naturlægemidler, der indeholder perikon, kan nedsætte virkningen af Qlaira®.
Qlaira® kan øge virkningen af ciclosporin (middel mod afstødning af organer efter transplantation), visse 2. generations antipsykotika (midler mod psykose), binyrebarkhormoner og tizanidin (muskelafslappende middel).
Østrogenbehandling kan medføre behov for justering af levothyroxin-dosis, hvis du behandles for et for lavt stofskifte.
Qlaira® kan desuden mindske virkningen af lamotrigin (epilepsimiddel).
Colesevelam (middel mod forhøjet kolesterol i blodet) nedsætter virkningen af østrogen i p-piller. P-piller bør derfor indtages mindst 1 time før eller 4 timer efter colesevelam.
Gigtmidler med indholdsstoffet etoricoxib (fx Arcoxia®) og svampemidler med indholdsstoffet voriconazol (fx Vfend®) kan øge virkningen af p-piller. Det medfører muligvis en let øget risiko for blodpropper, hvis man tager disse lægemidler sammen med p-piller.
Forsigtighed anbefales ved samtidig brug af visse midler mod hepatitis C pga. mulig risiko for påvirkning af leveren.
Læs mere om gravide og medicin
Bør ikke anvendes pga. manglende viden.
Læs mere om ammende og medicin
Læs mere om bloddonorer og medicin
Virker ved at forhindre ægløsning og ved at ændre slimhinden i livmoderen.
Midlet påvirker desuden slimen i livmoderhalsen, så sædcellens passage vanskeliggøres.
Den svangerskabsforebyggende virkning indtræder den første dag. Forebyggelsen er også effektiv i de 2 dages pause (hvor der indtages hvide tabletter). I pausen indtræder en menstruationslignende blødning.
2 mørkegule tabletter. 1 tablet (filmovertrukken) indeholder 3 mg estradiolvalerat
5 mellemrøde tabletter. 1 tablet (filmovertrukken) indeholder 2 mg estradiolvalerat og 2 mg dienogest
17 lysegule tabletter. 1 tablet (filmovertrukken) indeholder 2 mg estradiolvalerat og 3 mg dienogest
2 mørkerøde tabletter. 1 tablet (filmovertrukken) indeholder 1 mg estradiolvalerat
2 hvide tabletter. 1 tablet (filmovertrukken) uden virksomt indholdsstof.
Jernoxider og jernhydroxider (E172) : filmovertrukne tabletter  (gule og røde)
Titandioxid (E171) : filmovertrukne tabletter  (hvide, gule og røde)
Lactose : filmovertrukne tabletter  (hvide, gule og røde)
Macrogoler : filmovertrukne tabletter  (gule og røde)
Pakninger, priser, tilskud og udlevering
3 x 28 stk. (blister)
Læs mere om tilskud
Læs mere om udlevering
Information til sundhedsfaglige om
15.09.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø